በኢትዮጵያ በንግድ ሥራ ላይ የተሠማሩ ግለሰቦች ከፍተኛ የሆነ ዓመታዊ የታክስ ክፍያ እንድንፈጽም ተመድቦብናል ሲሉ በማማረር ላይ ናቸው። አስተያየት ሰጪዎች የታክስ ክፍያ ተመኑ ከአቅም በላይ በመሆኑ ምንም ማድረግ አንችልም ብለዋል። ከወራት በፊት ወደመጣሁበት ዓረብ ሀገር እመለሳለሁ ያሉም አሉ።
ከአዲስ አበባ በደረሰን ዘገባ መሠረት ግብር ከፋዮች ከአቅም በላይ እጅግ ከፍተኛ መጠን ያለው ክፍያ ተጥሎበቸው እያማረሩ ነው። ከዚህ ቀደም እስካሁን ድረስ በዓመት 3000 ብር ነበር የምከፍለው። አሁን ደግሞ በቀን ገቢ 1800 ብር ዓመታዊ አምስት መቶ ሺህ ብር በላይ አድርገውት ፣አይደለም መክፈል ምንም ማድረግ አንችልም» ይላሉ አንድ ነጋዴ። ከዓረብ ሀገር ከመጣች ገና አራት ወር የሆናት ደግሞ የግብሩ መጠን ከአቅሟ በላይ እንደሆነ በመግለጥ ወደ ዓረብ ሀገር ዳግም ለመሰደድ መቁረጧን እንባ እየተናነቃት ለአዲስ አበባው ዘጋቢያችን ዮሐንስ ገብረ እግዚአብሔር ተናግራለች።
ዮሐንስ ገብረ እግዚአብሔር
ማንተጋፍቶት ስለሺ
ኂሩት መለሰ